Bandar Raya Mexico - Wikipedia

# Bandar Raya Mexico

### Dari Wikipedia Bahasa Melayu, ensiklopedia bebas.

Bandar raya Mexico (Ciudad de México)
Latar langit Bandaraya Mexico pada waktu malam

Jata

Nama ringkas: "Ciudad de los Palacios"
Lokasi Bandaraya Mexico di kawasan tengah Mexico
Koordinat: 19°24′ U 99°7′ B
Negara | Mexico
Entiti persekutuan | Daerah Persekutuan
Boro | 16 delegaciones
Diasaskan sebagai Tenochtitlan | k.k. 18 Mac 1325
Ketua Kerajaan | Marcelo Ebrard (Templat:PRD party)
Keluasan
Bandar | 1479 km²
Ketinggian | 2,240 m (7,349 kaki)
Penduduk
Bandar (2005) | 8,720,916
Kepadatan | 5,741/km²
Kaw. metropolitan | 19,231,829
Lain-lain
Zon masa | Zon Waktu Tengah (UTC-6)
- Musim panas (DST) | Waktu Siang Tengah (UTC-5)
1 Kawasan Daerah Persekutuan yang merangkumi kawasan-kawasan bukan bandar di selatan.
Laman web: http://www.df.gob.mx

Bandar raya Mexico (bahasa Sepanyol: Ciudad de México, México, D.F. atau dengan mudah, México) ialah ibu negara Mexico. Ia adalah pusat ekonomi, perindustrian, dan kebudayaan yang paling penting di negara, selain daripada merupakan bandar raya yang menampung paling banyak penduduk, dengan 8,720,916 orang penghuni pada tahun 2005. Bagaimanapun, Bandar Raya Greater Mexico (Zona Metropolitana del Valle de México) menjangkau had bandar raya tersebut dan merangkumi 58 buah kawasan perbandaran Negara Mexico serta sebuah kawasan perbandaran di negeri Hidalgo, menurut takrif yang paling terkini yang dipersetujui antara kerajaan-kerajaan negeri dan persekutuan. [1] Pada tahun 2005, Bandar Raya Greater Mexico mempunyai jumlah penduduk seramai 19.2 juta dan dengan itu, menjadikannya sebagai kawasan metropolitan yang kedua terbesar di dunia. [2] Pada tahun 2005, ia ditempatkan sebagai KDNK aglomerasi bandar yang kelapan terbesar di dunia. [3]

Bandar raya Mexico juga merupakan Daerah Persekutuan (bahasa Sepanyol: Distrito Federal dan oleh itu, singkatan D.F. secara rasmi mengikut nama bandar raya). Kawasan Daerah Persekutuan adalah tetap sama dengan kawasan bandar raya Mexico, dengan kedua-duanya diperintah oleh sebuah institusi tunggal dan dianggap sebagai entiti yang sama dalam Perlembagaan Mexico. Walaupun demikian, ia tidak selalu sebegitu. Daerah Persekutuan yang dicipta pada tahun 1824 terangkum dalam banyak kawasan perbandaran, dengan bandar raya Mexico hanya merupakan salah satu daripada kawasan perbandaran tersebut. Ketika bandar raya itu berkembang, ia menerap semua kawasan perbandaran yang lain menjadi sebuah kawasan bandar yang besar. Pada tahun 1928, semua kawasan perbandaran di dalam Daerah Persekutuan dibatalkan dan mengakibatkan kehilangan status bandar raya Mexico yang rasmi, berbanding dengan Daerah Persekutuan, walaupun untuk kebanyakan tujuan yang praktik, kedua-dua ini dianggap secara tradisi sebagai entiti yang sama. Pada tahun 1993, Perkara Ke-44 dalam Perlembagaan Mexico dibaharui untuk mengatasi persoalan tentang adalah satu konsep telah menyerap konsep yang lain, atau adakah kedua-dua entiti itu mempunyai kewujudan tersendiri tanpa entiti yang lain. Perkara Ke-44 ini menyatakan bahawa bandar raya Mexico ialah Daerah Persekutuan, pusat kuasa Kesatuan serta ibu negara Negeri-negeri Mexico Bersatu. [4]

Bandar raya Mexico terletak di Lembah Mexico yang juga dikenali sebagai Lembah Anáhuac, sebuah lembah di penara-penara tinggi yang terletak di kawasan tengah Mexico pada ketinggian 2,240 meter (7,349 kaki). Pada asalnya, ia dibina oleh orang Aztek pada tahun 1325 di sebuah pulau yang terletak di Tasik Texcoco. Kota itu hampir dimusnahkan sama sekali dalam pengepungan tahun 1521, dan direka bentuk dan dibina semula pada tahun-tahun berikutnya mengikut piawai bandar Sepanyol. Pada tahun 1524, kawasan perbandaran bandar raya Mexico diasaskan dan dinamai México Tenustitlán. Sejak dari tahun 1585, ia dikenali secara rasmi sebagai Ciudad de México. [5]

## [Sunting] Sejarah

  Untuk sejarah bandar raya Pra-Columbus yang terperinci, sila lihat: Tenochtitlán dan Tlatelolco.

### [Sunting] Era Pra-Amerika-Sepanyol

Bandar raya Mexico pada tahun 1628
Pemandangan sejarah tentang Gereja Metropolitan pada dekad 1950-an

Bandar raya Mexico diasaskan dengan nama Mexico-Tenochtitlan pada kira-kira 18 Mac 1325 oleh puak Aztek Nahua (Mexica) dan dengan pantasnya menjadi ibu kota kepada sebuah empayar canggih yang semakin berkembang. [6] Terletak di sebuah pulau di tengah Tasik Texcoco, reka letak kota itu memaksakan orang Mexica membina pulau-pulau buatan (chinampa) serta satu siri terusan supaya membenarkan pertumbuhan metropolis ini. [7][8] Walaupun air tasik tersebut masin, empangan-empangan yang dibina oleh orang Aztek menyebabkan kota ini dikelilingi oleh air tawar dari sungai-sungai yang mengalir ke tasik. Dua batang akueduk kembar membekalkan kota dengan air tawar yang bertujuan terutamanya untuk pembersihan dan pembasuhan. [9]

Selepas berabad-abad peradaban pra-Columbus, Hernán Cortés, konkuistador Sepanyol, tiba di kawasan ini buat pertama kali pada tahun 1519.[10] Beliau tidak berjaya menaklukkan kota ini sehingga 13 Ogos 1521, selepas pengepungan selama 79 hari yang memusnahkan kebanyakan kota Aztek yang lama. [11]

Pada tahun 1524, kota yang dibina semula ini menjadi ibu kota kawasan wizurai Sepanyol Baru serta pusat politik dan kebudayaan Mexico. [12] Pentingnya kota ini adalah sehingga kawasan Kapten Jeneral Guatemala, Yucatán, Cuba, Florida, dan Filipina ditadbirkan dari sini. Zaman penjajah ini memuncak dengan pembinaan Gereja Metropolitan Barok dan Gereja Guadalupe. [13]

### [Sunting] Kemerdekaan

Torre Latinoamericana, pencakar langit Mexico yang pertama.
Santa Fe pada waktu malam

Pengaruh bandar raya Mexico adalah amat kuat sehingga pencetusan Perang Kemerdekaan pada tahun 1810 dan kemerdekaan negara Mexico pada tahun 1821 tidak mampu menjejaskannya, walaupun peristiwa-peristiwa itu menggoncangkan politik dalaman negara. [14] Ibu kota ini menjadi tuan rumah kepada Agustin de Iturbide, raja pertama Empayar Mexico dan kemudiannya, selepas baginda turun takhta pada Mac 1823, turut menjadi tuan rumah kepada republik Mexico. [15]

Pada tahun 1824, Daerah Persekutuan Mexico diasaskan oleh kerajaan baru melalui pemeteraian perlembagaan baru yang merupakan penyesuaian Perlembagaan Amerika Syarikat. [15] Sebelum memperoleh taraf ini, Bandar raya Mexico adalah pusat kerajaan untuk kedua-dua Negeri Mexico dan negara pada keseluruhannya. Toluca kemudian mengambil alih sebagai ibu kota untuk Negeri Mexico selepas Bandaraya Mexico diiktiraf sebagai Daerah Persekutuan. [16]

Perang dengan Amerika Syarikat kemudian mengakibatkan serangan keatas Bandar raya Mexico oleh Winfield Scott, jeneral Amerika Syarikat, pada 14 September 1847, dengan negara Mexico diwajibkan menyerahkan negeri-negeri California, Arizona, Colorado, Nevada, New Mexico dan sebahagian Utah dan Wyoming kepada Amerika Syarikat, serta juga mengiktiraf Texas sebagai sebuah negeri merdeka. Serangan ini memuncak di Castillo de Chapultepec (Istana Kota Chapultepec), pusat tentera negara yang menurut legenda, 13 orang kadet Mexico (sila lihat Pahlawan-pahlawan Niños) bertempur untuk mempertahankan istana kota tersebut terhadap askar Amerika yang jauh melebihi mereka dari segi bilangan. Peristiwa ini kini diperingati melalui satu siri tiang monolitik yang memiliki nama-nama mereka di asas istana kota tersebut. Pemerintahan beraja yang tidak wujud lama itu, diketuai oleh Maximilian dari Habsburg, telah meninggalkan kesannya melalui pembinaan semula istana kota Chapultepec serta perancangan-perancangan bandar yang lain pada tahun 1864. Pembinaan-pembinaan tersebut dikatakan direka bentuk mengikut Champs Elysee supaya dapat membantu Carlotta, isteri Maximilian, menyesuaikan diri dengan kota ini.

Kediktatoran Porfirio Diaz selama tiga dekad telah meninggalkan pengaruh Perancis pada Bandar raya Mexico. Malaikat Kemerdekaan, tugu peringatan keemasan didirikan di bawah pentadbiran Diaz untuk merayakan hari ulang tahun ke-100 permulaan Perang Kemerdekaan. Mercu-mercu tanda bandar yang lain yang dibina pada tempoh itu termasuk Palacio de Bellas Artes serta peluasan Paseo de la Reforma a la Champs-Élysées. Pada bulan Februari 1913, Bandaraya Mexico menderitai Decena Trágica, suatu pertempuran antara tentera-tentera Francisco I. Madero dengan Felix Diaz. Hakikatnya adalah pembunuhan beramai-ramai orang awam serta juga pemusnahan kota.

Kerajaan Mexico selepas Revolusi Mexico pada tahun 1910 mengukuhkan lagi kepentingan bandar raya ini yang memperlihatkan pemasukan utama pendatang-pendatang pada sepanjang abad ke-20 yang tinggal. Kebanyakan pertumbuhan jumlah penduduk Bandaraya Mexico terjadi pada akhir abad ke-20. Pada tahun 1950, Bandaraya Mexico menampung lebih kurang tiga juta orang penghuni, dengan jumlah penduduk di kawasan metropolitan mencapai sekitar 18 juta orang menjelang tahun 2000.

### [Sunting] Sejarah moden

Torre Mayor, bangunan tertinggi di Amerika Latin
Pemandangan Bandar raya Mexico dari bangunan Torre Mayor

Pada tahun 1968, Bandar raya Mexico menjadi tuan rumah kepada Sukan Olimpik, suatu peristiwa yang dirosakkan oleh pembunuhan beramai-ramai pelajar, suatu peristiwa yang kini dikenali sebagai Pembunuhan beramai-ramai Tlatelolco. Lagi satu acara sukan yang diadakan oleh bandar raya ini ialah Piala Dunia FIFA 1970, pertandingan akhir yang diadakan di Estadio Azteca.

Pada pukul 7:19 pagi 19 September 1985, Bandar raya Mexico dilanda oleh gempa bumi magnitud 8.1 pada skala Richter yang mengakibatkan kematian antara 5,000 (anggaran kerajaan) hingga 20,000 orang, dengan 50,000-90,000 dijadikan tiada tempat berteduh. Seratus ribu rumah dimusnahkan, bersama-sama dengan banyak bangunan kerajaan. Kerugian sehingga AS$4 bilion dialami dalam tempoh tiga minut. Terdapat lagi satu kejutan lanjuran pada magnitud 7.5, 36 jam kemudian. [17] Apabila Bandar raya Mexico sekali lagi menjadi tuan rumah Piala Dunia FIFA pada tahun 1986, peristiwa ini diperlihatkan sebagai suatu bukti pemulihan bandar raya ini yang pantas.

Sepanjang dekad 1990-an, Bandar raya Mexico terus berkembang sebagai suatu pusat ekonomi dan kebudayaan yang penting dari segi antarabangsa. Ini telah mendorong pembinaan pencakar-pencakar langit yang baru seperti Torre Mayor (secara harfiah, "Menara Lebih Besar"), bangunan tertinggi di Amerika Latin, dan Pusat Perdagangan Dunia Mexico, suatu pengubahsuaian kepada bangunan Hotel de México yang dibina pada dekad 1970-an.

Bandar raya Mexico mempunyai datuk bandar (alcaldes, kemudian dikenali sebagai presidentes municipales) sebagai sebuah kawasan perbandaran sehingga tahun 1928, apabila taraf itu (secara rasmi dikenali sebagai municipalidad de México) dibatalkan, dan ayuntamiento (perbadanan dewan bandar raya) dibubarkan. Taraf kawasan perbandaran itu tidak pernah dipulihkan, akan tetapi mulai dari tahun 1987, perubahan-perubahan perlembagaan yang utama membenarkan lebih banyak autonomi kepada Daerah Persekutuan. Pada tahun 1997, penduduk bandar raya dibenarkan buat pertama kali untuk memilih Ketua Kerajaan Daerah Persekutuan (Jefe de Gobierno del Distrito Federal) sendiri yang sebelum itu dilantik oleh presiden Mexico. Cuauhtémoc Cárdenas, ketua sayap kiri, merupakan Ketua Kerajaan yang dipilih. Ketua Kerajaan Daerah Persekutuan seringnya diperkenalkan sebagai "datuk bandar Bandar raya Mexico" kepada orang di luar Mexico.

## [Sunting] Geografi

Gunung berapi Iztaccíhuatl ke timur bandar raya Mexico
Taman Nasional Desierto de los Leones di Federal District

Daerah Federal District terletak dalam pusat selatan Mexico. Ia dikelilingi negara Mexico di barat, utara dan timur, dan negeri Morelos di selatan.

Bandar Mexico dan kawasan metropolitannya, adalah terletak bertempat di the Lembah Mexico atau Anáhuac satu 9,560 km persegi (3,691 persegi mi) lembah yang berbaring dekat purata 2,240 m (7,349 kaki) atas paras laut tetapi di bawah Garisan Sartan. Lembah ini dikelilingi gunung-ganang di setiap penjurunya lalu membentuk satu besen dengan hanya satu kecil satu bukaan kecil di utara, lantas memerangkap semua pengeluaran asap ekzos di bandar raya ini. Di selatan lembangan banjaran gunung sampai satu altitud 3,952 m (12,965 kaki) atas paras laut; dan ke timur jangkauan gunung berapi satu altitud lebih daripada 5,000 m (16,000 kaki). Rantau ini menerima beberapa sistem anti-siklon, yang menghasilkan angin yang lemah yang tidak membenarkan penyebaran bahan pencemaran udara terkumpul , yang dikeluarkan dari 50,000 industri yang beroperasi dalam kawasan metropolitan ini, disamping 4 juta kenderaan yang keluar-masuk bandar raya ini.[18] Kedua-dua kerajaan persekutuan serta kerajaan tempatan telah melaksanakan banyak rancangan untuk mengurangkan masalah pencemaran udara, termasuklah dengan sentiasa memantau dan melaporkan keadaan alam sekitar, terutamanya kepekatan ozon dan nitrogen oksida, yang dilaporkan masa nyata melalui Internet pada waktu-waktu tertentu di media. Jika tahap kedua-dua bahan pencemaran ini mencecah tahap kritikal, tindakan-tindakan darurat akan dilaksanakan yang mungkin termasuk penutupan beberapa kilang, perubahan dalam waktu sekolah rendah dan penambahan program Satu hari tanpa kereta kepada dua hari dalam seminggu. Beberapa langkah yang telah dilaksanakan bagi mengurangkan pencemaran alam sekitar udara termasuklah pembaikan teknologi industri, satu pemeriksaan dwitahunan bagi pancaran kenderaan yang ketat dan pembaikan dalam kualiti bahan api (kedua-dua gasolin serta diesel). Pada 1986, kawasan hutan bukan-bandar di boro-boro bandaran selatan telah diisytiharkan sebagai Simpanan Ekologi Nasional oleh presiden pada ketika itu iaitu de la Madrid. Kawasan lain di Federal District kemudiannya dilindungi pada tahun-tahun berikut.

Berdasarkan topografi bandar raya, bahagian bawah lembah menerima kurang hujan daripada kawasan-kawasan atas di selatan; kawasan boro lebih rendah Iztapalapa, Iztacalco, Venustiano Carranza dan di barat bahagian Gustavo A Madero adalah biasanya lebih kering dan lebih panas daripada kawasan boro di selatan atas Tlalpan dan Milpa Alta, satu tanah tinggi yang dilitupi pokok pinus dan pokok oak yang dipanggil banjaran Ajusco. Suhu tahunan purata berbeza-beza daripada 12 untuk 16º C (53 ke 60º F) bergantung pada altitud bandar. Suhu terendah, biasanya mendaftar semasa Januari dan Februari boleh mencapai -2 ke -5º C (28 ke 23º F), selalunya diiringi hujan salji di wilayah-wilayah selatan Ajusco, dan suhu tertinggi, diterima sepanjang Mei, boleh sampai sehingga 32º C (90º F).

Pada asalnya, Lake Texcoco merangkumi sebahagian besar lembah tersebut. Tasik ini adalah sebenarnya sebuah sistem tasik-tasik yang saling berkaitan dengan ketinggian yang berbeza-beza. Tasik-tasik disebelah utara, yang terletak di altitud yang lebih rendah adalah masin, manakala tasik-tasik yang lebih tinggi ke arah selatan adalah air tawar. Kaum Aztek telah membina parit-parit yang untuk mengasingkan air tawar digunakan menanam tanaman-tanaman dalam chinampa dan untuk mencegah berulangnya banjir. Parit-parit ini telah dimusnahkan semasa pengepungan di Tenochtitlan, dan semasa zaman kolonial Sepanyol mereka lebih suka untuk drain tasik untuk mencegah banjir. Hanya satu bahgian kecil tasik asal terselamat, bagaimanapun ia terletak di luar Federal District, dalam negara Mexico di majlis perbandaran Atenco.

## [Sunting] Nama samaran

Istana kota Chapultepec

Bandar raya Mexico secara tradisi dikenali sebagai la Ciudad de los Palacios ("Bandar raya Istana"), nama samaran yang dikatakan diberikan oleh Baron Alexander von Humboldt ketika beliau mengunjungi kota ini pada abad ke-19.

Semasa pentadbiran López Obrador, satu nama samaran yang baru diperkenalkan, iaitu la Ciudad de la Esperanza atau "Bandar Raya Harapan". Nama ini digantikan pula dengan nama Capital en Movimiento, "Ibu Kota dalam Bergerakan" oleh pentadbiran Marcelo Ebrard yang baru-baru ini dipilih.

Bandar raya Mexico dikenali dalam bahasa basahan sebagai Chilangolandia sempena nama samaran tempatannya (chilangos). [19] Sesetengah orang mendakwa bahawa istilah "chilango" merujuk kepada pekerja-pekerja yang datang ke bandar raya Mexico untuk mencari pekerjaan, manakala yang lain berpendapat bahawa nama itu berasal daripada perkataan cili yang ditanam oleh orang Mexica. Nama "Chilango" telah diterima oleh sesetengah kelas bandar yang muda di bandar raya ini. Terdapat juga sebuah majalah yang dipanggil Chilango yang memberi liputan tentang tempat-tempat hiburan yang banyak terdapat di bandar raya ini serta juga perkara-perkara lain yang berkait. Penduduk bandar raya Mexico biasanya dipanggil capitalinos (untuk merujuk kepada bandar raya ini sebagai ibu negara) atau lebih terkini, defeños (sebagai rujukan kepada D.F. singkatan pos Daerah Persekutuan dalam bahasa Sepanyol).

## [Sunting] Bandar raya kembar

- London, England

- Chicago, Amerika Syarikat
- Los Angeles, Amerika Syarikat
- Bandaraya New York, Amerika Syarikat
- Madrid, Sepanyol
- San Salvador, El Salvador
- Santiago, Chile
- Bandaraya Guatemala, Guatemala
- Bogotá, Colombia
- Sao Paulo, Brazil
- Rio de Janeiro, Brazil
- Bandaraya Panama, Panama
- Toronto, Kanada
- London, United Kingdom
- Paris, Perancis
- Tokyo, Jepun
- Beijing, China
- Cusco, Peru
- Arequipa, Peru
- Lima, Peru
- Seoul, Korea

## [Sunting] Lihat juga

- Kumpulan Pimpinan Iklim Bandaraya-bandaraya Besar
- Boro-boro Daerah Persekutuan Mexico

## [Sunting] Rujukan

1. ↑ Escenarios Demográficos y Urbanos de la Zona Metropolitana del Valle de México, diterbitkan oleh Consejo Nacional de Población (CONAPO)
2. ↑ Síntesis de Resultados del Conteo 2005 INEGI
3. ↑ PriceWaterhouseCoopers "UK Economic Outlook, Mac 2007", m.s. 5. "Jadual 1.2 – Pemeringkatan 30 KDNK aglomerasi bandar yang teratas pada tahun 2005 dan unjuran berilustrasi sehingga 2020 (menggunakan takrif dan anggaran jumlah penduduk PBB)". (PDF) Dicapai pada 2007-03-09.
4. ↑ Perkara 44, Perlembagaan Politik Negeri-negeri Mexico Bersatu, Tajuk Kedua, Bab Ke-22 Perkara ke-44
5. ↑ Historia de la Ciudad de México Gobierno del Distrito Federal
6. ↑ (8 Ogos, 2005) tajuk: Tenochtitlán (dalam bahasa Inggeris), penerbit: Research Machines plc.. URL dicapai pada 2006-10-20.
7. ↑ (3 Ogos 2005) tajuk: Tenochtitlán (dalam bahasa Inggeris), penerbit: Research Machines plc.. URL dicapai pada 2006-10-20.
8. ↑ Pohl, John M. D., "Aztek: Suatu perspektif baru", History Today, 1 Disember 2002, m.s. 10. Dicapai pada 2006-10-20. (ditulis dalam Inggeris)
9. ↑ Nichols, Deborah L., "Chinampas", Calliope, 1 Disember 2005, m.s. 12. Dicapai pada 2006-10-20. (ditulis dalam Inggeris)
10. ↑ "La compañera indígena de Hernán Cortés sigue haciendo soñar a los escritores", Agence France Presse Spanish, 2 Disember 2004. Dicapai pada 2006-10-20. (ditulis dalam Sepanyol)
11. ↑ (1 November 2003) tajuk: Hernán Cortés (dalam bahasa Sepanyol), penerbit: Ensiklopedia Britannica, Inc.. URL dicapai pada 2006-10-20.
12. ↑ (1949) tajuk: History of the Conquest of Mexico (dalam bahasa Inggeris), penerbit: Allen & Unwin. URL dicapai pada 2006-10-20.
13. ↑ Adair, Marita (1 Mei 1996). tajuk: Mexico City: Exploring Mexico City (dalam bahasa Inggeris), penerbit: Simon & Schuster, Inc.. URL dicapai pada 2006-10-20.
14. ↑ Van Young, Eric, "The Time of Liberty: Popular Political Culture in Oaxaca, 1750-1850", Journal of Social History, 1 Oktober 2006. Dicapai pada 2006-10-20. (ditulis dalam Sepanyol)
15. ↑ 15.0 15.1 Weil, Thomas E. (1 Januari 1991). tajuk: Mexico: Chapter 3B. Evolution of a Nation (dalam bahasa Inggeris), penerbit: Bureau Development, Inc.. URL dicapai pada 2006-10-20.
16. ↑ Mody, Ashoka (31 Oktober 1996). tajuk: Infrastructure Delivery (dalam bahasa Inggeris), penerbit: Penerbitan Bank Dunia. URL dicapai pada 2006-10-20.
17. ↑ http://neic.usgs.gov/neis/eq_depot/world/1985_09_19.html Laporan Gempa Bumi USGS]
18. ↑ Secretaría del Medio Ambiente del Distrito Federal, SMA (2002) Programa para Mejorar la Calidad del Aire de la Zona Metropolitana del Valle de México, Gobierno del Distrito Federal
19. ↑ Kamus bahasa Sepanyol-Inggeris Oxford 1994

## [Sunting] Pautan luar

Wikimedia Commons mempunyai media mengenai:
Ciudad de México

- (Sepanyol) Kerajaan Daerah Persekutuan
- Jabatan Pelancongan Daerah Persekutuan
- Panduan pelancong Bandar Raya Mexico dari Wikitravel
- El Metro de la Ciudad de México – Metro Bandar raya Mexico
- Boro-boro Bandaraya Mexico
- Gambar-gambar foto Bandaraya Mexico
- Pemandangan Bandaraya Mexico, sebagaimana dilihat dari sebuah helikopter

Koordinat: 19.4095° U -99.1307° T

- Peta-peta dan fotograf-fotograf udara
  - Peta daripada Multimap atau Globalguide atau Peta-peta Google
  - Imej udara daripada TerraServer
  - Imej satelit daripada WikiMapia
- Sejarah Bandaraya Mexico
- (Sepanyol) Daerah/Kawasan Kejiranan Bandaraya Mexico
- Galeri foto Bandaraya México
- "Foto Harian Bandaraya Mexico" + Ulasan + Kemas kini harian
- Laman web Kelab Newcomers Bandaraya Mexico

Bandar raya tuan rumah Sukan Olimpik Musim Panas
1896: Athens • 1900: Paris • 1904: St. Louis • 1908: London • 1912: Stockholm • 1920: Antwerp • 1924: Paris • 1928: Amsterdam • 1932: Los Angeles • 1936: Berlin • 1948: London • 1952: Helsinki • 1956: Melbourne • 1960: Rom • 1964: Tokyo • 1968: Bandaraya Mexico • 1972: Munich • 1976: Montreal • 1980: Moscow • 1984: Los Angeles • 1988: Seoul • 1992: Barcelona • 1996: Atlanta • 2000: Sydney • 2004: Athens • 2008: Beijing • 2012: London

Diperolehi daripada "http://ms.wikipedia.org../../../b/a/n/Bandar_Raya_Mexico_5d99.html"

Kategori: Bandar raya tuan rumah Sukan Olimpik Musim Panas | Ibu negara di Amerika Utara | Tapak Warisan Dunia di Mexico | Mexico

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- العربية
- Български
- Català
- Česky
- Dansk
- Deutsch
- English
- Eesti
- Español
- Esperanto
- Euskara
- فارسی
- Français
- Galego
- 한국어
- Hrvatski
- Ido
- Bahasa Indonesia
- Íslenska
- Italiano
- עברית
- ქართული
- Latina
- Latviešu
- Lietuvių
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Uyghurche‎ / ئۇيغۇرچە
- Polski
- Português
- Română
- Русский
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- ไทย
- Türkçe
- Українська
- 中文